ai4bharat/Pralekha huggingface dataset:
पंतप्रधान कार्यालय
कोविड-19 विरोधातल्या लढ्यात पीएम केअर्स निधी अंतर्गत दिले जाणार भारतात निर्मिती करण्यात आलेले 50,000 व्हेंटीलेटर
नवी दिल्ली, 23 जून 2020
पीएम केअर्स फंड ट्रस्टने मेड इन इंडियाअर्थात भारतात निर्मित होणाऱ्या 50,000 व्हेंटीलेटरच्या पुरवठ्यासाठी 2000 कोटी रुपये निर्धारित केले असून सर्व राज्ये आणि केंद्रशासित प्रदेशातल्या सरकारी कोविड रुग्णालयांना हे व्हेंटीलेटर पुरवण्यात येणार आहेत.तसेच स्थलांतरित मजुरांच्या कल्याणासाठी 1000 कोटी रुपये निर्धारित करण्यात आले आहेत.
50,000 व्हेंटीलेटरपैकी 30,000 व्हेंटीलेटरची भारत इलेक्ट्रोनिक्स मधे निर्मिती करण्यात येत आहे. उर्वरित 20,000 व्हेंटीलेटर पैकी एग्वा हेल्थ केअर 10,000, एएमटीझेड बेसिक 5650, एएमटीझेड हाय एन्ड 4000, अलाईड मेडिकल 350 व्हेंटीलेटर तयार करत आहे. आतापर्यंत 2923 व्हेंटीलेटरची निर्मिती झाली असून त्यापैकी 1340 व्हेंटीलेटरचा राज्ये आणि केंद्रशासित प्रदेशांना पुरवठा करण्यात आला आहे. यामध्ये महाराष्ट्राला 275, दिल्ली 275, गुजरात 175, बिहार 100, कर्नाटक 90, तर राजस्थानला 75 व्हेंटीलेटर पुरवण्यात आले. 2020 जून अखेरपर्यंतआणखी 14,000 व्हेंटीलेटर राज्ये आणि केंद्र शासित प्रदेशांना देण्यात येतील.
तसेच स्थलांतरित मजुरांच्या कल्याणासाठी राज्ये आणि केंद्रशासित प्रदेशांना 1000 कोटी रुपये आधीच जारी करण्यात आले आहेत. 2011 च्या जनगणनेनुसारच्या लोकसंख्येसाठी 50% भार,कोविड-19Health पॉझीटीव्ह प्रकरणांच्या संख्येसाठी 40% आणि सर्व राज्ये, केंद्र शासित प्र्देशांना समान रूपाने 10 % या आधारे निधीचे वितरण करण्यात आले आहे. स्थलांतरीतांच्या निवारा, अन्न, वैद्यकीय उपचार आणि प्रवास यासाठी या सहाय्याचा उपयोग कार्याचा आहे. निधी प्राप्त करणाऱ्या प्रमुख राज्यांमधे महाराष्ट्र 181 कोटी, उत्तर प्रदेश 103 कोटी, तामिळनाडू 83 कोटी, गुजरात 66 कोटी, दिल्ली 55 कोटी, पश्चिम बंगाल 53 कोटी, बिहार 51 कोटी, मध्य प्रदेश 50 कोटी, राजस्थान 50 कोटी आणि कर्नाटक 34 कोटी यांचा समावेश आहे.
B.Gokhale/N.Chitale/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 203.21 cr Total Vaccine doses  have been administered so far under Nationwide Vaccination Drive
- 42,20,625 doses administered in last 24 hours
- India's Active caseload currently stands at 1,46,323
- Active cases stand at 0.33%
- Recovery Rate currently at 98.47%
- 19,216 recoveries in the last 24 hours increases Total Recoveries to 4,32,86,787
- 20,557 new cases recorded in the last 24 hours
- Daily positivity rate 
- Weekly Positivity Rate 
- 87.40 cr Total Tests conducted so far; 3,96,783 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 28 जुलै 2022
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजता प्राप्त झालेल्या प्राथमिक अहवालातील आकडेवारीनुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 203.21 कोटींचा  टप्पा ओलांडला आहे.
देशभरात 2,68,70,726 सत्रांच्या आयोजनातून हे उद्दिष्ट साध्य करण्यात आले. 16 मार्च 2022 रोजी देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम सुरु झाली. आतापर्यंत 3 कोटी 87 लाखांहून अधिक  किशोरवयीनांना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022 सुरु करण्यात आले आहे.
भारतातील कोविड सक्रीय रुग्णसंख्या आता 1,46,323 इतकी आहे, देशातील आतापर्यंतच्या एकूण कोविड बाधितांच्या तुलनेत ही संख्या 0.33% आहे. परिणामी, भारतातील रोगमुक्ती दर आता 98.47% झाला आहे. गेल्या 24 तासात 19,216 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,32,86,787 झाली आहे.
गेल्या 24 तासात, देशात नव्या 20,557 कोविड ग्रस्त रुग्णांची नोंद झाली.
गेल्या 24 तासात देशात कोविड संसर्ग तपासण्यासाठी एकूण 3,96,783 चाचण्या करण्यात आल्या. देशात आतापर्यंत एकंदर 87 कोटी 40 लाखांहून अधिक  चाचण्या करण्यात आल्या आहेत. देशात साप्ताहिक पॉझिटीव्हिटी दर सध्या 4.71% आहे आणि दैनंदिन पॉझिटीव्हिटी दर 5.18% इतका नोंदला गेला आहे.
इतर अपडेट्स :
महत्त्वाचे ट्विट्सN.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 84
पंतप्रधान कार्यालय
पंतप्रधानांचे जागतिक पायाभूत सुविधा आणि गुंतवणुकीसाठी भागीदारी  आणि भारत-मध्य-पूर्व-युरोप आर्थिक कॉरिडॉरसाठी भागीदारी कार्यक्रमात निवेदन
आदरणीय मान्यवर,
या विशेष सोहळ्यात तुम्हा सर्वांचे हार्दिक स्वागत आहे.
माझे मित्र बायडन यांच्यासह या कार्यक्रमाचे सहअध्यक्षपद भूषवताना मला अत्यंत आनंद होत आहे.
आज आपण सर्वानी एक महत्वपूर्ण आणि ऐतिहासिक करार संपन्न होताना पाहिले आहे.
आगामी काळात हा करार भारत, पश्चिम आशिया आणि युरोप यांच्यात आर्थिक समानव्य साधण्याचे एक प्रभावी माध्यम बनेल.
हा करार संपूर्ण विश्वात संपर्क आणि विकासाला एक शाश्वत दिशा प्रदान करेल.
मी,
महामहिम अध्यक्ष बायडन,
रॉयल हाइनेस, क्राउन प्रिन्स आणि पंतप्रधान मोहम्मद बिन सलमान,
महामहिम, अध्यक्ष मॅक्रॉन,
महामहिम, चान्सलर शोल्झ,
महामहिम, पंतप्रधान मेलोनी, आणि
महामहिम, प्रेसिडेंट वॉन डेर लेयन,
या सर्वांचे या उपक्रमासाठी खूप खूप अभिनंदन करतो.
मित्रहो,
मज़बूत संपर्क यंत्रणा आणि पायाभूत सुविधा या मानवी संस्कृतीच्या विकासाच्या मूलाधार आहेत.
भारताने आपल्या विकास यात्रेत या सर्व विषयांना सर्वोच्च प्राधान्य दिले आहे.
भौतिक पायाभूत सुविधांसह सामाजिक, डिजिटल आणि वित्तीय पायाभूत सेवा सुविधा क्षेत्रात अभूतपूर्व गुंतवणूक होत आहे.
याद्वारे आम्ही विकसित भारताचा मजबूत पाया रचत आहोत.
आम्ही ग्लोबल साऊथकडील अनेक देशांसह एक विश्वसनीय भागीदार म्हणून ऊर्जा, रेल्वे, पाणी, तंत्रज्ञान पार्क, यांसारख्या क्षेत्रांमध्ये पायाभूत सुविधा प्रकल्प राबवत आहोत.
या प्रयत्नांमध्ये आम्ही मागणी आधारित आणि पारदर्शक दृष्टिकोनावर विशेष भर दिला आहे.
जागतिक पायाभूत सुविधा आणि गुंतवणुकीसाठी भागीदारी, PGII च्या माध्यमातून आम्ही वैश्विक दक्षिणेकडील देशांमधील पायाभूत सुविधांमधील तफावत कमी करण्यात महत्वाचे योगदान देऊ शकतो.
मित्रांनो,
भारत संपर्क यंत्रणेला क्षेत्रीय सीमांच्या मापदंडात मोजत नाही.
सर्व क्षेत्रांसोबत संपर्क वाढवण्यावर भारताचे प्राधान्य आहे.
आमची अशी धारणा आहे की संपर्क किंवा कनेक्टिव्हिटी म्हणजे विविध देशांमध्ये केवळ व्यापार वृद्धी नव्हे तर विश्वास वाढवण्याचा स्रोत आहे.
संपर्क वृद्धीच्या उपक्रमांना प्रोत्साहन देऊन काही मूलभूत सिद्धांतांना निश्चित करणे देखील महत्वपूर्ण आहे.
उदाहरणार्थ :
आंतरराष्ट्रीय निकष, नियम आणि कायद्याचं पालन
सर्व देशांचे सार्वभौमत्व आणि क्षेत्रीय अखंडत्वाचा आदर
ऋण भाराच्या ऐवजी आर्थिक व्यवहार्यतेला प्रोत्साहन
पर्यावरणाच्या सर्व नियम आणि मापदंडांचे पालन
आज आपण संपर्क क्षेत्रात इतके महत्वाचे उपक्रम राबवत आहोत, ज्यामुळे येणाऱ्या पिढीच्या उज्ज्वल भविष्याची बीजे आपण रोवत आहोत.
मी या ऐतिहासिक क्षणी सर्व नेत्यांना हार्दिक शुभेच्छा देतो आणि सर्वांचे खूप खूप आभार मानतो.
प्रधान वैज्ञानिक सल्लागार कार्यालय, भारत सरकार
केंद्र सरकारच्या प्रधान वैज्ञानिक सल्लागार कार्यालयाने आत्मनिर्भर कृषी ॲप सुरू केले
सरकारच्या विविध विभागांनी काळजीपूर्वक तयार केलेला माहितीचा खजिना असून वेगवेगळ्या मंचावर उपलब्ध आहे, मात्र शेतकऱ्यांना समजू शकेल अशा पद्धतीने तो नाही. किसानमित्र हा राष्ट्रीय डिजिटल प्लॅटफॉर्म आहे जो शेतकऱ्यांना मदत करतो, भारतीय हवामानशास्त्र विभाग , भारतीय अंतराळ संशोधन संस्था , राष्ट्रीय जल सूचना विज्ञान केंद्र  आणि इतर विविध सरकारी मंत्रालये / विभागातील आकडेवारी एकत्रित करून आणि आत्मनिर्भर कृषी ॲपमार्फत ते शेतकर्यांना उपलब्ध करून देऊन ही पोकळी भरुन काढतो.
"स्थानिक उत्पादन, बाजारपेठ व पुरवठा साखळीला मदत करण्यासाठी आणि महामारीमुळे प्रभावित झालेले शेतकरी व स्थलांतरित कामगार यांना सक्षम बनवण्यासाठी एक मजबूत यंत्रणा निर्माण करण्यासाठी केंद्र सरकारने अविरत कार्य केले आहे. किसानमित्र उपक्रमाच्या आत्मनिर्भर कृषी ॲपमुळे शेतकऱ्यांच्या हातात आयएमडी, इस्रो, आयसीएआर, आणि सीजीडब्ल्यूए या आपल्या संशोधन संस्थांनी तयार केलेली पुरावा आधारित माहिती उपलब्ध असेल. ही माहिती, जेव्हा शेतकऱ्यांकडून पिकांची निवड, लहान शेतकर्यांच्या साधनांचे यांत्रिकीकरण किंवा पेंढा जाळणे याबाबत निर्णय घेण्यासाठी वापरली जाईल तेव्हा हे सुनिश्चित केले जाईल की पाणी आणि पर्यावरणाचे रक्षण होईल. शेतकऱ्यांना समजेल अशा भाषेत माहिती मूलभूत फोनवर उपलब्ध असलेल्या ॲप मध्ये असून निर्णय घेण्याच्या प्रक्रियेदरम्यान सर्वसमावेशकताही वाढेल,” असे केंद्र सरकारचे प्रधान वैज्ञानिक सल्लागार प्रा. के. विजय राघवन यांनी हे ॲप सुरु करताना सांगितले.
आरोग्य आणि कुटुंब कल्याण मंत्रालय
कोविड-19 संदर्भात ताजी स्थिती
कोविड-19 च्या सक्रीय रुग्णांपेक्षा बरे झालेल्या रुग्णांची संख्या अधिक
आयसीएमआर कडून 50 लाखांपेक्षा अधिक चाचण्या
कोविड-19 च्या व्यवस्थापनात राज्यांना मदत करण्यासाठी 6 शहरांमध्ये केंद्रीय पथके नियुक्त
गेल्या 24 तासांत देशभरात कोविड-19 चे 5,991 रुग्ण उपचारानंतर बरे झाले आहेत. यामुळे आतापर्यंत बरे झालेल्या एकूण रुग्णांची संख्या 1,35,205,इतकी झाली आहे, तर उपचार घेत असलेल्या सक्रीय रुग्णांची संख्या 1,33,632 इतकी आहे. पहिल्यांदाच बरे झालेल्या एकूण रुग्णांची संख्या, सक्रीय रुग्णांपेक्षा अधिक झाली आहे. देशातील रुग्ण बरे होण्याचा दर आता 48.88टक्के इतका झाला आहे.
तसेच, पहिल्यांदाच,आयसीएमआरने केलेल्या चाचण्यांची संख्या देखील 50 लाखांपेक्षा अधिक झाली आहे. आतापर्यंत आयसीएमआर ने 50,61,332 चाचण्या केल्या आहेत. गेल्या 24 तासांत आसीएमआरने 1,45,216 चाचण्या केल्या. संसर्गित व्यक्तीमध्ये कोविड विषाणूचा संसर्ग आहे का हे तपासण्यासाठीची चाचणी क्षमता आयसीएमआर ने सातत्याने वाढवत नेली आहे. सध्या देशभरात 590 सरकारी आणि 233 खाजगी, अशा एकूण 823 प्रयोगशाळांमध्ये कोविडची चाचणी केली जाते.
कोविड-19 चा प्रादुर्भाव अधिक असलेल्या मुंबई, अहमदाबाद, चेन्नई, कोलकाता, दिल्ली आणि बेंगरूळू या शहरांमध्ये राज्यातील आरोग्य विभागांना आणि महापालिका आरोग्य अधिकाऱ्यांना सहाय्य, विशेषतः तांत्रिक मदत करण्यासाठी तसेच, सार्वजनिक आरोग्य उपाययोजनांचा आढावा घेण्यासाठी केंद्रीय पथके नियुक्त करण्यात आली आहेत.
ही पथके, या सर्व शहरांमध्ये येत्या एक आठवड्यात भेट देतील आणि कोविड-19 विषयक सार्वजनिक आरोग्य सोयी-सुविधांचा आढावा घेतील. या संदर्भात केलेल्या कार्यवाहीचा दैनंदिन अहवाल ही पथके रोज राज्य आणि केंद्रीय आरोग्य मंत्रालयाला पाठवतील. त्वरित हस्तक्षेप करण्यासारखी एखादी समस्या किंवा मुद्दा असल्यास त्याविषयी ही पथके माहिती देतील आणि त्यांची निरीक्षणे तसेच सूचनांचा अहवालही सादर करतील.
कोविड19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया येथे भेट द्यावी : https://www.mohfw.gov.in/. आणि @MoHFW_INDIA
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी - ncov2019[at]gov[dot]in . आणि @CovidIndiaSeva
कोविड19 संदर्भात इतर माहितीसाठी दूरध्वनी क्रमांक : +91-11-23978046 किंवा 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे. https://www.mohfw.gov.in/pdf/coronvavirushelplinenumber.pdf .
कंपनी व्यवहार मंत्रालय
आयसीएआय, भारत आणि एमआयसीपीए, मलेशिया दरम्यान परस्पर मान्यता कराराला केंद्रीय मंत्रिमंडळाची मंजुरी
नवी दिल्ली, 21 ऑक्टोबर 2020
पंतप्रधान नरेंद्र मोदी यांच्या अध्यक्षतेखालील झालेल्या केंद्रीय मंत्रीमंडळ बैठकीत, इन्स्टिट्यूट ऑफ चार्टर्ड अकाऊंटस ऑफ इंडिया  आणि मलेशियन इन्स्टिट्यूट ऑफ सर्टिफाइड पब्लिक अकाउंटंट्स  च्या परस्पर मान्यता कराराला मंजुरी देण्यात आली. पात्र सनदी लेखापाल  सदस्यांना यापैकी कोणत्याही संस्थेत सक्षम बनवणे हा याचा उद्देश आहे.
अंमलबजावणीची रणनीती आणि लक्ष्य:-
आयसीएआय आणि एमआयसीपीए कागदपत्रांच्या विशिष्ट मॉड्यूलद्वारे परस्परांच्या पात्रतेची ओळख व्हावी आणि दुसऱ्या संस्थेतील योग्य पात्र सदस्यांच्या प्रवेशासाठी कोणत्या आधारावर प्रवेश घेता येईल या उद्देशाने एक प्रणाली तयार करेल. प्रस्तावित सामंजस्य करारानुसार एकतर व्यावसायिक संस्थेच्या चार्टर्ड अकाउंटंट सदस्यांचा समावेश असेल, ज्यांनी दोन्ही पक्षांचे शिक्षण, नीतिशास्त्र, परीक्षा आणि व्यावहारिक अनुभव आणि सदस्यता आवश्यकता पूर्ण करून सदस्यता प्राप्त केली असेल, आयसीएआय आणि एमआयसीपीए यांच्यात अभ्यासक्रम बदलाविषयी त्यांच्या पात्रता/प्रवेश आवश्यकता, सातत्यपूर्ण व्यावासायिक विकास  धोरण, सूट आणि इतर संबंधित विषयांवर परस्पर सहमती होईल.
मुख्य प्रभाव:-
आयसीएआय आशिया पॅसिफिक क्षेत्रात द्वीपक्षीय सहकार्य प्रस्थापित करु इच्छिते म्हणून एमआयसीपीए सोबत परस्पर सामंजस्य करारावर स्वाक्षरी करण्यास उत्सुक आहे. दोन लेखा संस्थांना जागतिक वातावरणात या व्यवसायातील नवीन आव्हानांचा सामना करण्यासाठी आघाडीची भूमिका बजावण्याची संधी आहे. दोन नियामक संस्थांमध्ये औपचारिक व्यवस्था केल्याने भागधारक समुदायामध्ये दूरदृष्टी आणि व्यापक स्वीकृती येते आणि त्यामुळे व्यावसायिक संधींमध्ये वाढ होण्याचा मार्ग मोकळा होतो.
पार्श्वभूमी :-
इन्स्टिट्यूट ऑफ चार्टर्ड अकाउंट्स ऑफ इंडिया  ही दी चार्टर्ड अकाऊंटस कायदा -1949 नुसार स्थापन करण्यात आलेली स्वायत्त संस्था आहे, जी भारतातील सनदी लेखापाल व्यावसायिकांचे नियमन करते. मलेशियन इन्स्टिट्यूट ऑफ सर्टिफाइड पब्लिक अकाउंटंट्स, ही मलेशियातील 1965 च्या कायद्यान्वये स्थापन झालेली संस्था आहे.
B.Gokhale/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 61
पंतप्रधान कार्यालय
संविधान सभेच्या पहिल्या ऐतिहासिक बैठकीला 75 वर्षे पूर्ण झाल्यानिमित्त पंतप्रधानांनी संविधान सभेतील तत्कालीन प्रख्यात दिग्गजांना वाहिली आदरांजली
नवी दिल्ली, 9 डिसेंबर 2021
स्वतंत्र भारतातील संविधान सभेच्या पहिल्या ऐतिहासिक बैठकीला 75 वर्षे झाल्याबद्दल पंतप्रधान नरेंद्र मोदी यांनी या सभेतील तत्कालीन प्रख्यात दिग्गज व्यक्तिमत्वांना आदरांजली वाहिली आहे.
ट्विट संदेशांच्या मालिकेत पंतप्रधान म्हणाले;
“75 वर्षांपूर्वी आजच्याच दिवशी आपल्या संविधान सभेची पहिली बैठक झाली होती. भारताच्या विविध भागांतून, प्रतिष्ठित, वेगवेगळी पार्श्वभूमी असलेले आणि अगदी वेगवगळ्या विचारसरणी असलेले देखील लोक भारतासाठी सुयोग्य ठरेल अशी राज्यघटना प्रदान करण्यासाठी या दिवशी एकत्र आले होते. या महान व्यक्तिमत्वांना माझी आदरांजली.
संविधान सभेतील सर्वात ज्येष्ठ सदस्य डॉ. सच्चिदानंद सिन्हा यांच्या अध्यक्षतेखाली संविधान सभेची पहिली बैठक झाली.
आचार्य कृपलानी यांनी सभागृहाला त्यांची ओळख करून दिली आणि त्यांना अध्यक्षपद ग्रहण करण्याची विनंती केली.
आपल्या संविधान सभेच्या पहिल्या ऐतिहासिक बैठकीला आज 75 वर्षे पूर्ण होत आहेत, या निमित्ताने मी माझ्या युवा मित्रांना या आदरणीय व्यक्तींच्या मेळाव्यातील घडामोडींविषयी आणि या संविधान सभेचा भाग असलेल्या तत्कालीन थोर व्यक्तिमत्वांविषयी अधिक माहिती जाणून घेण्याचा आग्रह करीन. यामुळे, आपल्याला बौद्धिकदृष्ट्या अधिक समृद्ध करणारा अनुभव मिळेल.”
S.Tupe/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
दूरसंचार आणि माहिती तंत्रज्ञान मंत्रालय
डिजिटल व्यवहार सुरक्षित, खात्रीशीर आणि विश्वासार्ह होण्यासाठी दूरसंचार मंत्री रविशंकर प्रसाद यांच्या अध्यक्षतेखाली उच्चस्तरीय बैठकीचे आयोजन
दूरसंचार ग्राहकांचा छळवाद थांबविण्यासाठी कडक कारवाई करण्याचे अधिकाऱ्यांना निर्देश
नवी दिल्ली, 15 फेब्रुवारी 2021
मोबाईल फोनवर अवांछित संदेशांमुळे ग्राहकांची वाढती चिंता आणि चीडचीड, एसएमएसद्वारे वारंवार त्यांना होणारा त्रास, फसव्या कर्जाच्या व्यवहाराचे आश्वासन यावर चर्चा करण्यासाठी आणि विशेष म्हणजे डिजिटल व्यवहार सुरक्षित व सुरक्षित ठेवण्याच्या उद्देशाने केंद्रीय इलेक्ट्रॉनिक्स आणि माहिती तंत्रज्ञान, दूरसंचार आणि विधी न्याय मंत्री रविशंकर प्रसाद यांच्या अध्यक्षतेखाली आज नवी दिल्लीत उच्चस्तरीय बैठकीचे आयोजन करण्यात आले होते. सचिव , सदस्य  आणि डीडीजी  देखील बैठकीस उपस्थित होते.
बैठकीत, दूरसंचार ग्राहकांना गैर मार्गाने त्रास देणाऱ्या टेलिमार्केटर्स आणि व्यक्तींविरोधात कठोर कारवाई करण्याचे निर्देश दूरसंचार मंत्र्यांनी अधिकाऱ्यांना दिले. छळण्याच्या पद्धतीमध्ये अवांछित व्यावसायिक संदेश किंवा कॉल यांचा समावेश आहे. आर्थिक फसवणूक करण्यासाठी आणि कष्टाने पैसे कमावणाऱ्या सामान्य माणसाची फसवणूक करण्यासाठी दूरसंचार संसाधने वापरली जात असल्याचे मंत्र्यांच्या निदर्शनास आले. अशा प्रकारच्या कृत्यांना त्वरित पायबंद घालण्यासाठी कडक व ठोस कारवाई करण्याचे स्पष्ट निर्देश अधिकाऱ्यांना देण्यात आले.
अधिकाऱ्यांनी निदर्शनास आणले की डू -नॉट डिस्टर्ब  सेवेमध्ये नोंदणीकृत ग्राहकांना देखील नोंदणीकृत टेली-मार्केटर्स  कडून व्यावसायिक मेसेज मिळत आहेत.
दूरसंचार मंत्र्यांनी दूरसंचार विभागातील अधिकाऱ्यांना दूरसंचार सेवा प्रदात्यांशी  आणि टेल-मार्केटर्स यांच्याशी बैठक घेण्याचे निर्देश दिले ज्यामुळे या प्रकरणाचे गांभीर्य त्यांना अवगत व्हावे आणि यासंदर्भात घालून दिलेल्या नियम व प्रक्रियेची पूर्तता केली जावी. कोणत्याही प्रकारचे उल्लंघन झाल्यास टेलिमार्केटर्स विरोधात आर्थिक दंड आकारण्याचा तसेच उल्लंघनाची पुनरावृत्ती झाल्यास सेवा खंडित करण्याचा प्रस्ताव होता.
M.Chopade/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 153
पंतप्रधान कार्यालय
कर्नाटकातील धारवाड जिल्ह्यात रस्ते अपघातात झालेल्या जीवितहानीबद्दल पंतप्रधानांकडून शोक व्यक्त
कर्नाटकातील धारवाड जिल्ह्यात रस्ते अपघातात झालेल्या जीवितहानीबद्दल पंतप्रधान नरेंद्र मोदी यांनी तीव्र दुःख व्यक्त केले आहे.
"कर्नाटकातील धारवाड जिल्ह्यात झालेल्या रस्ते अपघातातील प्राणहानीबद्दल आपल्याला तीव्र दुःख झाले आहे. या दुःखद प्रसंगी मृतांच्या कुटुंबीयांप्रती मी माझ्या संवेदना व्यक्त करतो. अपघातात जखमी झालेल्यांना लवकर बरे वाटावे यासाठी मी प्रार्थना करतो,” असे पंतप्रधानांनी ट्विटमध्ये म्हटले आहे.
Jaydevi P.S/V.Joshi/P.Kor
पंतप्रधान कार्यालय
होळी निमित्त दिलेल्या शुभेच्छांबद्दल पंतप्रधानांनी बेंजामिन नेतन्याहू यांचे मानले आभार
इस्रायलचे पंतप्रधान बेंजामिन नेतन्याहू यांनी होळी निमित्त दिलेल्या शुभेच्छांना उत्तर देत पंतप्रधान नरेंद्र मोदी यांनी ट्विटरच्या माध्यमातून आभार व्यक्त केले ...
"माझे मित्र PM @netanyahu , होळी निमित्त तुम्ही दिलेल्या खास शुभेच्छांबद्दल धन्यवाद. संपूर्ण भारतातले लोक हा सण मोठ्या उत्साहाने साजरा करतात.
मी तुम्हाला आणि इस्रायलच्या लोकांना पुरीमच्या शुभेच्छा देतो.
गृह मंत्रालय
केंद्रीय गृहमंत्री अमित शाह यांनी व्हिडिओ कॉन्फरन्सद्वारे भारतीय पोलीस सेवेच्या  72व्या तुकडीच्या प्रशिक्षणार्थी अधिकाऱ्यांशी साधला संवाद
व्यवस्था चालवणाऱ्या यंत्रणेला कालसुसंगत प्रशिक्षण दिल्यावरच व्यवस्था बदलली जाऊ शकते असा पंतप्रधानांचा दृष्टीकोन – अमित शाह
नवी दिल्ली, 1 जुलै 2021
केंद्रीय गृहमंत्री अमित शाह यांनी आज व्हिडिओ कॉन्फरन्सद्वारे भारतीय पोलीस सेवेच्या  72व्या तुकडीच्या प्रशिक्षणार्थी अधिकाऱ्यांशी संवाद साधला.
कुठल्याही संघटनेसाठी व्यवस्था अत्यंत महत्वाची असते, असे यावेळी अमित शाह म्हणाले. जेंव्हा संघटन चालवणारे लोक त्या व्यवस्थेचा भाग बनून व्यवस्था मजबूत करण्यासाठी काम करतात त्याचवेळी संघटना यशस्वीपणे चालू शकते. व्यवस्था सुधारल्याने संघटनाही सुधारते आणि त्याचे आणखी उत्तम परिणाम आपल्याला दिसतात. म्हणूनच संघटनेला व्यवस्था केंद्रित करणे हाच यशाचा मूलमंत्र आहे, असे शाह यांनी सांगितले. ज्यावेळी आपण व्यवस्थेच्या यंत्रणेला आजच्या गरजांनुसार चालण्यासाठी प्रशिक्षित करतो त्याचवेळी व्यवस्था बदलली जाऊ शकते असा पंतप्रधानांचा दृष्टीकोन आहे. प्रशिक्षणाच्या काळातच समस्या दूर करण्याचे बीजारोपण केले जावे जेणेकरून व्यक्तीला जास्तीत जास्त जबाबदार आणि कर्तव्यतत्पर बनवले जाऊ शकेल, असे शाह म्हणाले. या प्रशिक्षणात व्यक्तीचा स्वभाव, काम करण्याची पद्धत
आणि एकूणच व्यक्तिमत्व अधिक समृद्ध करण्याचे काम केले जाते. त्यामुळे हे प्रशिक्षण योग्य प्रकारे पूर्ण केले तर आयुष्यभर त्याचे फायदे होऊ शकतात असे शाह यांनी सांगितले.
पोलिसांवर अनेकदा निष्क्रियता किंवा अतिसक्रीय असल्याचे आरोप केले जातात. या दोन्ही गोष्टी टाळून न्यायाच्या दिशेने काम करण्याचा प्रयत्न करायला हवा असा सल्ला त्यांनी दिला. न्यायपूर्ण काम म्हणजे आपली कर्तव्ये पार पाडणे आणि कायदा समजून घेत त्यानुसार न्यायोचित कारवाई करणे हे आहे.
पोलिसांची प्रतिमा सुधारण्यासाठी पोलिसांनाच प्रयत्न करावे लागतील असे ते म्हणाले. त्यासाठी संवाद आणि संवेदना दोन्हीची आवश्यकता आहे. म्हणूनच पोलीस कर्मचाऱ्यांनी संवेदनशील होण्यासोबतच जनतेसोबत संवाद आणि संपर्क वाढविण्याची गरज आहे. गुन्ह्यांची उकल करण्यासाठी माहिती मिळणे जनसंपर्काशिवाय शक्य होऊ शकत नाही. म्हणूनच अधीक्षक आणि उप अधीक्षक दर्जाच्या पोलीस अधिकाऱ्यांनी तालुक्यात गावात जाऊन लोकांना भेटले पाहिजे. तसेच आपल्या पोलीस ठाण्याच्या क्षेत्रातल्या लोकांशी संवाद आणि सल्लामसलत करत राहायला हवे, असे शाह यांनी सांगितले.M.Chopade/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 151
गृह मंत्रालय
राष्ट्रीय एकता दिवसानिमित्त काढण्यात आलेली सायकल रॅली गोव्यात दाखल
गोवा, 11 ऑक्टोबर 2021
राष्ट्रीय एकता दिवस सोहळ्याचा भाग म्हणून तिरुअनंतपुरम ते केवडिया पर्यंत काढण्यात आलेली सीआयएसएफ अर्थात केंद्रीय औद्योगिक सुरक्षा दलाची 16 सायकलस्वरांचा समावेश असलेली सायकल रॅली 11 ऑक्टोबर 2021 रोजी गोव्यात दाखल झाली. भारतीय नौदलातील सायकलस्वरांचा गट या सायकल रॅलीतील सायकलस्वारांना दाबोलिम येथील नौदल हवाई संग्रहालयापर्यंत सोबत घेऊन गेला. तेथे गोवा क्षेत्राचे ध्वज अधिकारी कमांडिंग रिअर अॅडमिरल फिलिपोज जी पायनुमूटील यांनी सायकलस्वारांशी संवाद साधला आणि त्यांचा सत्कार केला. सायकल स्वारांना संग्रहालयाच्या आजूबाजूच्या परिसराला भेट देण्यासाठीही नेण्यात आले.
29 सप्टेंबर 2021 रोजी तिरुअनंतपुरम येथून सुरू झालेली ही सायकल रॅली कर्नाटक, गोवा आणि महाराष्ट्रातून प्रवास करत 26 ऑक्टोबर 2021 रोजी गुजरातमधील केवडिया येथे 'स्टॅच्यू ऑफ युनिटी' येथे संपेल. 2100 किमी अंतराच्या परिसरातून जाणाऱ्या रॅलीमध्ये दक्षिण भागातून सीआयएसएफचे 15 जवान सहभागी होत आहेत. सहाय्यक कमांडंट अजयन टी, सीआयएसएफ युनिट, एमपीटी गोवा यावेळी उपस्थित होते. सरदार वल्लभभाई पटेल यांच्या जयंतीनिमित्त दरवर्षी 31 ऑक्टोबर रोजी राष्ट्रीय एकता दिवस साजरा केला जातो.S.Tupe/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 92
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्यावत माहिती
राज्ये आणि केंद्रशासित प्रदेशांना सुमारे 193.53 कोटी लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 16.14 कोटींपेक्षा अधिक लसीच्या न वापरलेल्या उपयोगी मात्रा, शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,93,53,58,865
|
|
BALANCE AVAILABLE
|
|
16,14,73,595
केंद्र सरकारने सुमारे 193.53  कोटी लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
16.14  कोटी न वापरलेल्या उपयोगी मात्रा राज्ये आणि केंद्रशासित प्रदेशांकडे शिल्लक आहेत.
आरोग्य आणि कुटुंब कल्याण मंत्रालय
जागतिक समुदायाकडून कोविड 19 संबंधित प्राप्त झालेल्या मदत सामग्रीचे केंद्र सरकारकडून सर्व राज्ये आणि केंद्रशासित प्रदेशांना प्रभावीपणे वितरण सुरूच
जागतिक महामारीच्या विरोधात लढताना, कोविड-19 विरोधातल्या सामूहिक लढाईत भारताच्या प्रयत्नांना पाठिंबा देण्यासाठी जागतिक समुदायाने मदतीचा हात पुढे केला आहे. राज्ये आणि केंद्रशासित प्रदेशांच्या सहकार्याने आणि “संपूर्ण समाज” या दृष्टिकोनातून नागरिकांच्या पाठिंब्याने कोविड 19 विरोधातील लढ्यात भारत सरकार आघाडीवर आहे.
नीती आयोगाचे मुख्य कार्यकारी अधिकारी श्री अमिताभ कांत यांच्या अध्यक्षतेखाली अधिकारप्राप्त गट क्र. 3 ची बैठक आयोजित करण्यात आली होती. या बैठकीत केंद्रीय सचिव  श्री. अमित खरे, केंद्रीय सचिव  डॉ. टी.व्ही.सोमनाथन, अतिरिक्त सचिव  श्री.दाम्मू रवी ,अतिरिक्त सचिव  श्रीमती आरती अहुजा यांनी परदेशातून प्राप्त होणाऱ्या मदत साहित्याचे वितरण वेगवान करण्यासंदर्भात आणि वितरणाच्या मार्गांविषयी चर्चा केली.
अतिरिक्त सचिवांनी  माहिती दिली की, जेव्हा मदत साहित्य परदेशातून रवाना झाल्याचे समजते तेव्हा ही माहिती केंद्रीय आरोग्य मंत्रालयाला पाठविली जाते, जे वितरण योजनेचे काम करतात.आरोग्य मंत्रालयाच्या अतिरिक्त सचिवांनी माहिती दिली की, परदेशातून प्राप्त सामग्रीच्या वितरण योजना परदेशातून भारतात सामग्री पोहोचेपर्यंत तयार असतात.
भारत सरकारला 27 एप्रिल 2021 पासून विविध देशांकडून / संस्थांकडून आंतरराष्ट्रीय देणगी आणि कोविड -19 वैद्यकीय मदत सामग्री आणि उपकरणांचा पुरवठा झाला आहे. आतापर्यंत, 1841 ऑक्सिजन कॉन्सेन्ट्रेटर्स; 1814 ऑक्सिजन सिलिंडर; 09 ऑक्सिजन निर्मिती संयंत्र; 2403 व्हेंटिलेटर/बी आय पीएपी/सी पीएपी; 2.8 लाखांपेक्षा जास्त रेमडेसिव्हीरच्या कुप्या वितरित केल्या आहेत.
संरक्षण मंत्रालय
मोझाम्बिकमध्ये भारतीय नौदल करत असलेल्या मदतकार्यात भारतीय वंशाच्या स्थानिकांची मदत
नवी दिल्ली, 25 मार्च 2019
मोझम्बिकमध्ये भारतीय नौदल करत असलेल्या मदतकार्यामुळे तिथल्या भारतीय वंशांच्या स्थानिकांनाही भारतीय नौदलासह काम करण्याची प्रेरणा मिळत आहे.
बचाव कार्यासाठी प्रभावित क्षेत्रात पोहोचण्यासाठी वाहने पुरवणे, स्थानिक अधिकाऱ्यांसोबत समन्वय यासाठी स्थानिक समुदाय आणि भारतीय समुदाय स्वयंस्फूर्तीने मदत करत आहेत.
पोर्ट बैरा इथे 18 मार्च 2019 पासून मदत आणि बचाव कार्य सुरु आहे. मुख्य भूमीपासून संपर्क तुटलेल्या पोर्ट बैराजवळच्या बुझी भागातून 192 जणांची सुटका, भारतीय नौदलाच्या नौकांनी केली आहे. पोर्ट बैरा येथे 3 वैद्यकीय शिबिरे उघडण्यात आली आहेत.
भारतीय नौदल करत असलेल्या कामाचे स्थानिक सरकार आणि संयुक्त राष्ट्रांच्या कर्मचाऱ्यांनीही कौतुक केले आहे.
N.Sapre/S.Kakade/D. Rane
(Visitor Counter : 90